[{"text_idx": "#000000", "text": "Ikasgeletako ratioak jaisteko eskatu dugu Nafarroako irakaskuntza publikoko sindikatuok"}, {"text_idx": "#000001", "text": "Iazko azken hilabeteetan, Hezkuntzako Mahai Sektoriala osatzen dugun sindikatuok bilerak egin genituen parlamentuko talde guztiekin, ordezkari politikoei Nafarroako ikastetxe publiko guztietan ratioen premiazko jaitsiera ezartzeko beharra adierazteko. Parlamentuko talde bakar bat ere ez zen neurri honen kontra agertu. Gaurkoan, Nafarroako Parlamentuko Hezkuntza Batzordean gure jarrera adierazten dugu. Guztiz beharrezkoa ikusten dugu gai honi heltzea, kalitatezko hezkuntza-sistema publikoaren egungo eta etorkizuneko beharrei erantzuteko ezinbestekoa dela deritzogulako."}, {"text_idx": "#000002", "text": "Sindikatu guztiok uste dugu beharrezkoa dela ikasgelako ikasleen ratioak behingoz jaistea, horrek nabarmen hobetuko bailuke Foru Komunitateko hezkuntza-arretaren kalitatea. Gainera, jaitsiera horrek ekarriko lukeen beste hobekuntza esanguratsu bat da hezkuntza-laguntzako premia espezifikoak dituzten ikasleek behar duten hezkuntza pertsonalizatua izan dezaketela, euren ikaskuntza zein ikasle guztiena erraztuz."}, {"text_idx": "#000003", "text": "Ratioak jaitsiz gero gainera, jaiotza-tasa behera egiten ari den honetan, ikasgelak eta ikastetxeak ixtea saihestuko litzateke batetik, eta bestetik, plantillak egonkortzea bultzatuko litzateke, hezkuntza publikoko irakasleen behin-behinekotasuna oso altua izaten jarraitzen duenean."}, {"text_idx": "#000004", "text": "Hezkuntzako negoziazio-mahaia osatzen dugun sindikatuok argi daukagu premiazkoa dela Hezkuntza Departamentuak gaian esku hartzea eta geletako ratioen presazko murrizketari luze gabe heltzea."}, {"text_idx": "#000007", "text": "Parlamentuko taldeei euren jarduera-eremuan ratioen jaitsiera babestea eta jaitsiera horiek lehenbailehen gauzatzen laguntzea eskatzen diegu eta baita ratioen jaitsiera negoziatuko duen Hezkuntza Departamentuari ere, Hezkuntza Itunean eta Gobernu Akordioan hartutako konpromisoan aurrera egin ahal izateko."}, {"text_idx": "#000009", "text": "Grebara deitu ditugu EAEko hezkuntza publikoko irakasle, heziketa bereziko langile, sukaldari eta garbitzaileakInforria 1: Finantzaketa publikoaren gehikuntza berria, kontrol-mekanismorik gabe.Zibersteilas 2: EPE 2022, ikasturte hasierako esleipenak, telegram kanala...In itinere istripua izan duen Haurreskolak Partzuergoko langilearen heriotza salatzen duguEHUko irakasle ikertzaileen lan-baldintzen prekarizazioa salatzeko greba deitu duguIkasleen onarpena arautzen duen 33/2021 Foru Dekretuaren aldatzeko eskatu diogu Nafarroako Hezkuntza DepartamentuariEAEko zerbitzu publikoetan %85eko ordezkaritza dugun sindikatuok grebara deitu ditugu bertoko 150.000 langileakZibersteilas 1: EPE 2022, hezkuntza ikuskaritza, ordezkapenetarako izangaiak, Prest Gara....Hezkuntza Sailaren kudeaketa kaskarraEHUko langileen prekarizazioa salatu dugu: finantzazio nahikoa bermatu!"}]